Saharako Errepublika Arabiar Demokratikoa

Saharako Errepublika Arabiar Demokratikoa edo Saharako Arabiar Errepublika Demokratikoa (arabieraz: الجمهورية العربية الصحراوية الديمقراطية‎, Al-Jumhūrīyya al-`Arabīyya as-Saharāwīyya ad-Dīmuqrātīyya; gaztelaniaz: República Árabe Saharaui Democrática edo RASD) Mendebaldeko Saharan osatutako estatua da. Espainiak Saharako bere koloniatik alde egin ondoren, 1976an Marokok eta Mauritaniak okupatu zuten. Fronte Polisarioak abiatutako nazio askapeneko gerraren ondorioz, 1979an Mauritaniak lur horretatik alde egin zuen, eta Marokoren esku utzi zuen eskualde osoa. Fronte Polisarioak independentzia aldarrikatu zuen ondoren. Berrogeita bost estatuk onartua dute gaur egun, beste hogeita bik noizbait onartua zuten, eta beste hamahiruk onartua dute, baina harremanak eten dituzte. Hamabi estatutan du enbaxada. Hiriburua Aaiun da, baina hura Marokok okupatu zuenetik, Bir Lehloura mugitu zen. Hala ere, de facto hiriburua Tinduf da, eta han bizi dira iheslari gehienak. Erreferentziak Ikus, gainera Brahim Gali Mendebaldeko Sahara Kanpo estekak